Երեսնակ դեղատու

Երեսնակ դեղատու (), դժնիկազգիների ընտանիքին պատկանող դեղաբույս։

Նկարագրություն 
Հաստ կոճղարմատով և ուղղաձիգ պարզ ցողունով բազմամյա խոտաբույս է, որի բարձրությունը 30-120 սմ է։ Կոթունավոր, ընդհատ փետրաձև տերևները անհարթ մակերեսով են։ Առանձին տերևիկները ձվաձև են, ատամնեզր, վերին մակերեսը մուգ կանաչ է, ստորինը՝ սպիտակավուն և խիտ մազիկներով ծածկված։ Ցողուների գագաթներին՝ հասկանման ծաղկաբույլերում, հավաքված են հնգանդամ, ոսկեգույն-դեղին պսակաթերթիկներով ծաղիկները։ Կարթաձև փշերով պատված պտուղները սերմիկներ են։

Տարածվածություն 
Աճում է ստորին լեռնային գոտու մարգագետիններում, անտառաեզրերին, թփուտներում, ճանապարհների եզրերին, դաշտերում։ Հանդիպում է Հայաստանի բոլոր մարզերում։ Մեղրատու բույս է։

Նշանակություն  
Բուժական նպատակներով օգտագործում են երեսնակի վերգետնյա մասը, ծաղիկներն ու արմատները։ Օգտագործում են նաև որպես ներկանյութ բրդյա իրերն ու գործվածքները ոսկեգույն-դեղին ներկելու համար։

Պատկերասրահ

Ծանոթագրություններ 

Դեղաբույսեր
Ծածկասերմեր
Դժնիկազգիներ
Բազմամյա բույսեր
Խոտաբույսեր
1753 թվականին նկարագրված բույսեր
Վարդազգիներ
Եվրոպայի բուսական աշխարհ
Բույսեր
Ներկատու բույսեր
Ծաղիկ